མིའི་རིགས་ལ་བླ་ན་མེད་པའི་ཤུལ་བཞག་གི་ནོར་བུ་ཆེན་པོ་ཞིག་ཡིན་ཚུལ་དང་།ཉེ་རབས་རྒྱལ་ནང་ལོ་རྒྱུས་ཁྲོད་གསུང་རྩོམ་མང་ཤོས་ཀྱི་བོད་ཀྱི་མཁས་དབང་ཞིིག་ཡིན་པའི་ངོས་འཛིན་བྱས།རྩོམ་པ་པོ་ཁོང་ནི་དུས་རབས་ལས་བརྒལ་བའི་རླབས་ཆེན་གྱི་མི་སྣ་ཡིན་ཞིང་།མཁས་དབང་ཁོང་གི་སྐུ་ཚེ་ཧྲིལ་པོ་བསྟན་དོན་དང་མི་རིགས་སློབ་གསོའི་ལས་དོན་ལ་ཕུལ་བའི་ཁྱད་དུ་འཕགས་པའི་མཛད་ཕྲིན་ལ་བཀའ་དྲིན་རྗེས་དྲན་དང་།ཚད་མཐོ་བའི་གདེངས་འཇོག་མཛད་པའི་གསུང་བཤད་གནང་འདུགམ་ཟད་སྤྱི་ཚོགས་སློབ་གསོའི་བྱ་བཞག་ལ་དུས་ཀུན་ཐུགས་ཁུར་དང་རྒྱབ་སྐྱོར་བྱེད་བཞིན་པའི་ལས་ཁུངས་དང་སྤྱི་གཉེར་ཁང་།ལས་རིགས་འདྲ་མིན་གཉེར་བའི་སྒེར་བ་སོ་སོ་ནས་སྦྱིན་བདག་བྱས་ཏེ།ཕྱི་ནང་རྒྱལ་ཁབ་ཡོངས་གྲགས་ཀྱི་དཔེ་མཛོད་ཁང་དང་།སློབ་ཆེན་ཁག་གི་དཔེ་མཛོད་ཁང་།ས་ཁུལ་སོ་སོའི་བོད་རིག་པ་ཞིབ་འཇུག་ལྟེ་གནས་ཁང་དང་།དགོན་སྡེ་དང་ཆོས་གྲྭ།རྒྱ་ཆེ་བའི་ཀློག་པ་པོ་རྣམས་ཀྱིས་སྔོན་མངགས་གནང་བ་ལྟར།གསུང་འབུམ་མཚན་བཟང་གི་གྲངས་དང་ལྡན་པ་ཚར་གྲངས་ཉིས་ཁྲི་ལས་བརྒལ་བ་ཆོས་སྦྱིན་གནང་བའི་རླབས་ཆེན་གྱི་མཛད་པ་བཟང་པོར།ཐོག་མཐའ་ཀུན་ཏུ་ཕྱག་ལས་གནང་མཁན་གྱི་མི་སྣ་ཡོངས་ལའང་བཀའ་དྲིན་ཞུས་འདུག